laion/Wikipedia-Exotic huggingface dataset:
Kulak

Kulak (vene keeles кулак 'rusikas') on pejoratiiv, mida Nõukogude Liidu poliitilises sõnavaras kasutati inimeste kohta, kes oli kuulutatud rahvavaenlasteks, sest nad olid rikkamad kui teised. Algselt tähendas see sõna iseseisvaid Venemaa põllumehi, kellel olid suured talud ja kes kasutasid palgatööjõudu ja olid maa eraomandust eitava nõukogude võimu vastased.[viide?] Kui Nõukogude Liidus hakati põllumajandust kollektiviseerima, siis kulakud otsustati ära saata GULAGi töölaagritesse. 1930-1931 saadeti sinna NSV Liidust umbes 1 803 390 inimest. Eesti kulakute küüditamine toimus märtsiküüditamise ajal.[viide?] "Kulaklike" majapidamiste mõiste oli määratletud Eesti NSV Ministrite Nõukogu määrusega "Talumajapidamiste maksustamise kohta Eesti NSVs" 1947. aastast , mille järgi "kulaklikeks" majapidamisteks loeti need, mis Saksa okupatsiooni ajal või ka pärast seda [viide?] 1) kasutasid alaliselt palgatöölisi või rakendasid süstemaatiliselt palgatööliste tööjõudu põllumajanduses või töönduses, välja arvatud ühe abitöölise palkamine sepatöönduses ning lookade ja rataste valmistamisel; 2) kasutasid süstemaatiliselt teiste talupoegade tööd neile võlaorjuslikel tingimustel antud loomade, seemnete, produktide või põllumajanduslike masinate eest tööga tasumise näol või said süstemaatiliselt raha- või naturaaltasu põllumajanduslike masinate kasutamisest teistes majapidamistes; 3) said süstemaatilist tulu jahuveskitest, villakraasimise ja -ketramise veskitest, saeveskitest ja teistest ettevõtetest või nende rendile andmisest; 4) said tulu maa varjatud rentimisest võlaorjuslikel tingimustel ja 5) tegelesid kauplemise, liigkasuvõtmisega või ülesostuga edasimüümise eesmärgil.[viide?] Neile tunnustele vastavate „kulaklike” majapidamiste nimekirjad koostati igal aastal valdade täitevkomiteedes.[viide?] kulakluse kui klassi likvideerimine kulakukäsilane
Aston Martin Lagonda

Aston Martin Lagonda on luksussedaan, mida tootis aastail 1976–1989 Briti autotootja Aston Martin. 1970. aastate teisel poolel oli Aston Martin suurtes majandusraskustes ning kesiste müügitulemuste parandamiseks oli vaja välja tulla millegi uudsega. Aston Martin oli sinnamaani valmistanud sportlikke kupeesid, kuid Lagonda näol oli tegu suure neljaukselise sedaaniga, millel oli täiesti uut tüüpi 230 kW (313 hj) 5,3-liitrine V8-mootor. Mudeli turuletoomine aitas ettevõtte finantsseisu mõnevõrra parandada. Lagonda oli esimene seeriatootmisesse läinud auto, millel oli armatuurlaual LCD-ekraan ja puutetundlikud nupud. Paraku selgus, et tolleaegsed arvutisüsteemid ja elektroonika ei olnud kuigi töökindlad ning nendest lahendusest loobuti 1980. aastal. Auto disainis William Towns ja see oli üks ekstreemsemaid näiteid kunagisest "volditud paberi" ajajärgust autodisainis. Käsitsi ehitatud Lagondad kuulusid omal ajal maailma kallimate sedaanide hulka. Samasse hinnaklassi kuulusid vaid Rolls-Royce Silver Spirit, Bentley Mulsanne ja Maserati Quattroporte. Andmed Aston Martin Lagonda kohta (inglise keeles)
Jackie Joyner-Kersee

Jackie Joyner-Kersee (sünninimi Jacqueline Joyner; sündinud 3. märtsil 1962 East St. Louises) on USA kergejõustiklane (seitsmevõistleja ja kaugushüppaja). Kolmekordne olümpiavõitja (1988 ja 1992) ja neljakordne maailmameister (1987, 1991 ja 1993). Kehtiva naiste seitsmevõistluse maailmarekordi (7291) omanik. Jackie Joyner-Kersee on IAAFi kuulsuste halli liige. Los Angeles 1984 hõbemedal seitsmevõistluses 6385 Seoul 1988 olümpiavõitja seitsmevõistluses 7291 olümpiavõitja kaugushüppes 7.40 Barcelona 1992 olümpiavõitja seitsmevõistluses 7044 pronksmedal kaugushüppes 7.07 Atlanta 1996 pronksmedal kaugushüppes 7.00 Rooma 1987 maailmameister seitsmevõistluses 7128 maailmameister kaugushüppes 7.36 Tokio 1991 maailmameister kaugushüppes 7.32 Stuttgart 1993 maailmameister seitsmevõistluses 6837 Kaugushüpe 7.45 13. august 1987 Indianapolis (rekordi kordamine) Seitsmevõistlus 7148 6.-7. juuli 1986 Moskva (12,85 - 188 - 14.76 - 23,00 - 701 - 49.86 -2.10,02) 7161 1.-2. august 1986 Houston (13,16 - 188 - 15.20 - 22,85 - 703 - 50.12 - 2.09,69) 7215 16.-17. juuli 1988 Indianapolis (12,71 - 193 - 15.65 - 22,30 - 700 - 50.08 - 2.20,70) 7291 23.-24. september 1988 Seoul (12,69 - 186 - 15.80 - 22,56 - 727 - 45.66 - 2.08,51) Jackie Joyner-Kersee Rahvusvahelise Kergejõustikuliidu kodulehel (inglise) Pilte Jackie Joyner-Kerseest pilt 1 pilt 2 pilt 3
Mai Leisz

Mai Leisz (sünninimi Mai Jõgi; varem Mai Agan; sündinud 5. mail 1988 Kuressaares) on eesti basskitarrist ja helilooja. Ta on lõpetanud 2003. aastal Kuressaare Muusikakooli viiuli eriala, 2007. aastal Saaremaa Ühisgümnaasiumi ja 2010. aastal Georg Otsa nimelise Tallinna Muusikakooli. Ta on õppinud ka Skurups Folkhögskolas (2011). 2014. aastal lõpetas ta Stockholmi Kuningliku Muusikaakadeemia ja astus samas koolis magistrantuuri. 2010. aastal Rootsis Skurups Folkhögskolas õppides kutsus Mai Leisz kokku omanimelise džäss-fusion''i ansambli MaiGroup, millega anti välja kaks stuudioalbumit - "Luv" (2013) ja "You" (2015). Mõlemad sisaldavad Mai Leiszi kirjutatud, arranžeeritud ja produtseeritud originaalloomingut. Viimasel plaadil "You" mängivad ka külalisesinejad Greg Leiszi pedal steel kitarril, Håkan Broström sopransaksofonil ja Wille Alin trummidel. Ta on koostööd teinud tippmuusikutega nii Eestist kui ka välismaalt. Nende seas on näiteks Doug Seegers, Carola Häggkvist, Greg Leisz, David Crosby, Tõnis Mägi, Riho Sibul, Jaak Johanson, Ain Agan, Toomas Rull, Meelis Vind, Ebbot Lundberg, Linnea Henriksson, Kerli Kõiv, Lembit Saarsalu, Villu Veski, Alessia Mattalia, Norrbotten Big Band, Stockholm Strings, New Places Orchestra jt. 2004 Alo Mattiiseni muusikapäevade peaauhind 2008 festivali Tartu Jazz üllatajapreemia 2010 Uno Naissoo parima instrumentalisti preemia 2016 Alice Babsi džässiauhind (Rootsis) Alates 2018. aasta aprillist on ta abielus Ameerika Ühendriikide multiinstrumentalisti Greg Leisziga. "Mai Leisz Fretless Questions Interview – FretlessBass.com". fretlessbass.com (Ameerika inglise). Vaadatud 27. mail 2018. Kirke Ert, Eesti basskitarrist Mai Agan võitis maineka džässiauhinna", Postimees, 12. juuli 2016 Ivo Heinloo, "Mai Jõgi: Pauluse käe alt Rootsi", Postimees, 17. veebruar 2011 Tõnis Kipper, "Mai Jõgi jätkab õpinguid Rootsi mainekas kõrgkoolis", Saarte Hääl, 4.mai 2011 Anni Viskus, Mai Agan: selle plaadi peal on minu viie aasta elu, Saarte Hääl, 24. aprill 2013 Mart Niineste, "Mai Agan: bänd on täpselt nii hea, kui hea selle bassist", Eesti Päevaleht, 19. aprill 2013 Mart Niineste, "Bassist Mai Agan: mu muusika on isiklik. Mis tunne on teha bändi Rootsi meestega?", Publik, 19. aprill 2013
Korgõssaarõ järv

Korgõssaarõ järv (ka Kõrgessaare järv, Kõrgejärv, Uibo järv) on järv Põlva maakonnas Põlva vallas Uibujärve külas. Korgõssaarõ järv keskkonnaportaalis
Wembley

Wembley on asum Londoni Brenti linnaosas. Seal asub Wembley staadion. Wembley nime mainiti esimest korda kirjalikult 825. aastal. 1547. aastal oli külas kuus maja. 1673. aastaks oli seal veski. 1837. aastal avati Wembleyt läbiv raudtee Londonist Birminghami. Wembley on etniliselt mitmekesine.
Brent

Brent võib tähendada mitut asja. Brent on Londoni linnaosa. Brenti jõgi on jõgi Londonis. Brent on linn USA-s Alabama osariigis. Brent on linn USA-s Florida osariigis. Brent on perekonnanimi. Brent on eesnimi. Brenti toornafta
Brothers in Arms

"Brothers in Arms" on ansambli Dire Straits 1985. aastal ilmunud stuudioalbum. Album tõusis Suurbritannia ja paljude teiste riikide edetabelite tippu. Suurbritannias müüdi seda 13-kordse plaatinaplaadi jagu, USA-s 9-kordse plaatinaplaadi jagu. Sellest sai läbimüügilt 1980. aastate kolmas album ja 2007. aastal oli see kõigi aegade albumimüügi edetabelis 20. kohal. Albumi tuntuimad lood on "Money for Nothing", "Walk of Life" ja "Brothers in Arms". See oli üks esimesi albumeid, mis salvestati täielikult digitaalselt (SPARS-kood DDD). Album ilmus nii CD, lühendatud versioonina vinüülplaadi (et mahuks ühele LP-le) kui ka kasseti kujul. Album oli esimene, mille CD-sid müüdi üle miljoni. Dire Straits võitis albumiga 2 Grammy auhinda. Kõikide lugude autor on Mark Knopfler, kui pole teisiti märgitud. "So Far Away" – 5:12 (3:59 LP-l) "Money for Nothing" (Knopfler, Sting) – 8:26 (7:04 LP-l) "Walk of Life" – 4:12 (4:07 LP-l) "Your Latest Trick" – 6:33 (4:46 LP-l) "Why Worry" – 8:31 (5:22 LP-l) "Ride Across the River" – 6:58 "The Man's Too Strong" – 4:40 "One World" – 3:40 "Brothers in Arms" – 6:55
Réunion

Réunion [reüni'oon] on Prantsusmaa ülemerepiirkond 800 km Madagaskarist idas. Eurooplased avastasid Réunioni 1513. aastal. Saar oli asustamata ja selle leidnud Portugali maadeavastajad panid saarele nimeks Santa Apolonia. Araabia meresõitjad tundsid seda juba nime Diva Morgabin (Läänesaar) all. 1642. aastal vallutasid saare prantslased ning see nimetati ümber Bourboni saareks. Réunioni nime hakkas see kandma pärast Suurt Prantsuse revolutsiooni. Réunion kuulub Prantsusmaa koosseisu alates 19. märtsist 1946. Saarel paikneb ka sõjaväebaas. Réunion on vulkaanilise tekkega ookeaniline saar. Saare siseosa on mägine, kõrgeim tipp on saare keskosas kustunud vulkaan Piton des Neiges (3071 m). Saare kaguosas asub tegevvulkaan Piton de la Fournaise (2632 m). Réunioni departemang jaguneb neljaks ringkonnaks. 2009. aasta seisuga elas Réunioni saarel 821 136 inimest. Kuna sisemaa on mägine, on rohkem asustatud rannikuäärsed alad. Populations légales 2021 Troonilttõugatud majesteetide paradiis. Vaba Maa, 11. november 1937, nr 260, lk 7.  Réunion – pildid, videod ja helifailid Wikimedia Commonsis
Fotomeetria

Fotomeetria ehk valgusmõõtmine on optika haru, mis tegeleb nähtavat kiirgust iseloomustavate suuruste mõõtmisega. Fotomeetria tegeleb just inimsilmale nähtava valguse mõõtmisega, kiirguse (sh valguse) energia mõõtmisega tegeleb radiomeetria. Valgussuuruste tähistes kasutatakse indeksit v (inglise keele sõnast visual) siis, kui on vaja eristada valgussuurust vastavast kiirgussuurusest (vt Radiomeetria). Kui käsitletakse ainult valgussuurusi, jäetakse indeks ära. Radiomeetria ENE 3. kd, 1988, lk 52
Joshua Tree

Joshua Tree on asula Californias U2 albumi kohta vaata The Joshua Tree The Joshua Tree (ansambel) on U2 tribuutansambel Filmi kohta vaata Joosua puu Joshua Tree rahvuspark
Hondarribia

Hondarribia (baski; hispaania Fuenterrabía) on linn Hispaanias Baski autonoomses piirkonnas Gipuzkoa provintsis. Asub Biskaia lahe ääres Bidasoa jõe suudmes Txingudi lahe ääres Donostiast 19 km ida pool. Hondarribia on Hispaania põhjapoolseim linn. Linna pärast on toimunud 3 lahingut: 1521, 1638 ja 1792. aastal. Hondarribias on keskaegne kindlus ja linnamüürid. Linna lähedal asub Donostia lennujaam. Municipal Register of Spain of 2023 Hondarribia koduleht (baski, hispaania, inglise, prantsuse ja katalaani keeles)
Atmosfäär (ühik)

Atmosfäär on mittesüsteemne (SI-väline) rõhuühik. Atmosfäär on ligikaudu võrdne atmosfäärirõhuga normaaltingimustel. Eristatakse kaht peaaegu ühesuurust ühikut: füüsikaline atmosfäär ehk normaalatmosfäär (tähis atm): 1 atm = 101 325 Pa; tehniline atmosfäär (tähis at): 1 at = 98066,5 Pa. Rahvusvaheline Legaalmetroloogia Organisatsioon (OIML, International Organization in Legal Metrology) on arvanud mõlemad ühikud nende mõõtühikute hulka, mille kasutamisest on vaja võimalikult kiiresti loobuda seal, kus need on veel käibel. Füüsikaline atmosfäär Tehniline atmosfäär Atmosfäär (rõhuühik)
Truvor

Truvor oli varjaag, kes kutsuti Nestori kroonika andmetel 859. aastal idaslaavlasi (hilisemat Kiievi-Venet) valitsema. Ta asus Irboskasse ja valitses oletatavalt valdusi praeguse Venemaa, Eesti ja Läti aladel. Truvor suri kroonika andmetel mõni aasta hiljem (umbes 862) järeltulijateta ning tema valdused päris temaga üheaegselt idaslaavlaste juurde kutsutud varjaag, Truvori sugulane Rjurik. Võimalik, et Truvorit polnud ajaloolise isikuna olemas, vaid tema nimi oli tuletatud vanarootsikeelsest väljendist "oma sugu" (truh vaering) või "meie ustav" (trú vor), mida võidi kasutada Rjuriku kaaskonna kohta. Vene kroonikakirjutajad mungad võisid seda aga vääriti tõlgendada ja kirja panna nimena. Sama kahtlus kehtib ka teise varjaagi Sineuse kohta. Arheoloogiliste leidude põhjal on arvatud, et Truvori residentsiks võis olla pigem Pihkva kui Irboska. Truvori olemasolu kaheldavusest hoolimata on ta Vene ajaloolises traditsioonis saanud olulise koha ning Irboska muinaslinnust nimetatakse tihti Truvori linnuseks. Selle lähedal asuvat suurt kiviristi kutsutakse Truvori ristiks, ehkki see pärineb 14.–16. sajandist ja muinasskandinaavlasest Truvor oli pagan.
Oljokma

Oljokma (jakuudi Өлүөхүмэ; Ölüöhhüme) on jõgi Aasias. Ülemjooksul voolab kuristikke ja kärestikke läbides Stanovoi mäestikus. Alamjooksul voolab laias orus ja suubub paremalt Leenasse. Pikkus 1436 km.
Rukkirahu

Rukkirahu on 9,1 hektari suurune saar Väinameres. Halduslikult asub saar alates 2017 haldusreformist Lääne maakonnas Haapsalu linnas Rohuküla territooriumil. Saar asub Rohukülast 4 kilomeetrit läänes ja Hobulaiust 4 kilomeetrit edelas. Saarel esineb rohttaimestikku. Saarel asub Rukkirahu tuletorn. Rohuküla–Heltermaa laevatee möödub saarest põhja poolt Rukki kanali kaudu. Laevatee kulgemine on määratletud Rukki kanali poide ja Rohuküla ülemise ning Rohuküla alumise tulepaagi sihiga. Saar kuulub Väinamere hoiuala koosseisu ja on looduskaitse all. Vaade loodest Saarekesel kasvavad ka mõned põõsad Rukkirahu Eesti looduse infosüsteemis, vaadatud 16. augustil 2019. Rukkirahu Eesti looduse infosüsteemis Rukkirahu 360° aeropanoraam / aerofoto
A-moll

a-moll ehk la-minoor on a-st üles ehitatud minoorne helirida. a-moll helirida harmoonilismollis ehk harmoonilises minooris a, h, c, d, e, f, gis, a a-moll helirida meloodilismollis ehk meloodilises minooris a, h, c, d, e, fis, gis, a, g, f, e, d, c, h, a Minoor
Falster

Falster on saar Läänemeres. Kuulub Taanile. Pindala 514 km². Elanike arv 43 400 (1. jaanuar 2010). Kitsaste väinadega eraldatud Møni, Sjællandi ja Lollandi saarest, kahe viimasega ühendatud sildade kaudu. Taani lõunapoolseim osa.
Diagoni põiktänav

Diagoni põiktänav on tänav Harry Potteri romaanisarjas. Sellesse tänavasse pääseb läbi Londonis asuva Lekkiva Katla kõrtsi. Diagoni põiktänaval saab osta kõike võluritele tarvilikku. Sel tänaval asuvad Ollivanderi võlukeppide pood, samuti Maadam Malkini riidepood kui ka Gringottsi pank ning veel palju teisi võluripoode.
Lapua liikumine

Lapua liikumine (soome keeles Lapuanliike) oli Soome kommunismivastane rahvaliikumine aastatel 1929–1932. Liikumine kogus poolehoidu, mis julgustas lapualasi relvastatud riigipöördekatsele (Mäntsälä mäss). See kukkus siiski läbi ning pärast seda liikumine keelati. Erinevalt 1934. aastal Eestis toimunust ei ole Soome valitsuse vastavat tegevust riigipöördeks nimetatud. Liikumise juhid olid Vihtori Kosola ja Kurt Martti Wallenius. Isamaaline Rahvaliikumine Eesti Vabadussõjalaste Liit
Godric Gryffindori mõõk

Godric Gryffindori mõõk on J. K. Rowlingu romaanisarjas "Harry Potter" mõõk, mis kuulus ühele Sigatüüka asutajatest Godric Gryffindorile. Oli ka Gryffindori maja talisman. Teises osas peab Harry Potter Saladuste Kambris võitlust basiliskiga, kui talle tõttab appi Fawkes ja toob talle ka sõõlamiskübara. Just sõõlamiskübarast tõmbab Harry välja Gryffindori mõõga, millega ta basiliski tapab. See on aga justkui vastus Harry kahtlustele (kas ta ikka sõõlati õigesse majja, kuna algul tahtis sõõlamiskübar teda paigutada Slytherini majja), sest Godric Gryffindori mõõga suudab sõõlamiskübarast välja tõmmata vaid tõeline gryffindorlane. Albus Dumbledore kasutab seda Marvolo Gaunti sõrmuse hävitamiseks. Gaunti sõrmus on varikätk ning Harry Potter saab hiljem teada, et mõõgaga saab hävitada varikätke. Ron Weasley hävitab mõõgaga Salazar Slytherini medaljoni. Raamatu lõpus kasutab Neville Longbottom mõõka, et hävitada Voldemorti varikätkist madu Nagini. Neville saab mõõga kätte, kui ta on hädaohus; mõõk tuleb talle sõõlamiskübara seest appi nagu Harry Potterilegi, sest Neville on nagu Harrygi tõeline gryffindorlane.
Haapsalu raekoda

Haapsalu raekoda on hoone Haapsalus aadressil Kooli tänav 2. Raekoda asub Haapsalu vanalinnas Lossiplatsi juures. Haapsalu raekoja ühekorruseline hoone on ehitatud 1770. aastatel paekivist, see esindab hilisbaroklikku stiili, kuigi on kujunduselt lihtne. Maja on kivikatusega, paekiviseinad on krohvitud. Sümmeetrilise peafassaadi keskkohas oleva portaali kohal asub värviline dolomiidist linna vapp. Esifassaadil on kummalgi pool ust neli kõrget tiheda asetusega akent. Uks on suhteliselt hästi säilinud, seda imiteerib 1970. aastatel restaureerimistööde käigus valmistatud tagauks. Hoone algne värv on olnud helekollane, hiljem on seinu mitu korda üle värvitud, isegi helesiniseks. Algselt oli majas barokile iseloomulik ruumide jaotus, kus uksed asusid ühel pikiteljel. Maja keskel asus mantelkorsten. Raekoja ehk linna omavalitsuse ja Haapsalu Linnavalitsuse hoone funktsioon oli majal kuni Saksa okupatsiooni alguseni 1941. aastal. Nõukogude võim paigutas raekotta Läänemaa arhiivi ja Haapsalu rahvakohtu. 1946. aastal lubati hoone Lääne Maakondliku Muuseumi kasutusse, kuid alles 1949. aastal sai muuseum maja oma valdusse. Pärast remonti avati järgmise aasta kevadel esimesed näitused. 1961. aastal avaldas muuseum soovi hoonele teine korrus peale ehitada, et näitusepinda laiendada, kuid seda ei rahuldatud. 1974.–1979. aastal restaureeriti hoone fassaad võimalikult algupärasel kujul, siseruume kohandati muuseumi vajadustele. 2013. aastast haldab raekoda Sihtasutus Haapsalu ja Läänemaa Muuseumid. 2014. aastast raekojas avatud püsiekspositsioon tutvustab 20. sajandi esimese poole Haapsalu suvitaja pilgu läbi. Näitus annab ülevaate elust Haapsalus, linnakeskkonnast ja kõige olulisematest vaatamisväärsustest. Maja teist tiiba kasutatakse vahetatavate väljapanekute tarbeks. Haapsalu raekoda. Salm, vaadatud 25.01.2020. Haapsalu raekoda kultuurimälestiste riiklikus registris
Fehmarn

Fehmarn (taani Femern) on Saksamaale kuuluv saar Läänemeres, osa Schleswig-Holsteini liidumaa Ostholsteini kreisist. Saare pindala on 185 km². Saksamaast eraldatud Fehmarnsundiga, mida ületab sild, Lollandi saarest aga Fehmarni Beltiga. 2003. aastal liideti Burg auf Fehmarni linnaga kolm saarel asuvat valda: Bannesdorf auf Fehmarn, Landkirchen auf Fehmarn ja Westfehmarn ning uue linna nimeks sai Fehmarn. 6. septembril 1970 andis saarel toimunud Love-and-Peace-Festivali käigus oma viimase kontserdi Jimi Hendrix. Fehmarni rand Jimi Hendrixi mälestuskivi Fehmarni väina tunnel Register of German municipalities (2022), vaadatud 7.10.2023.  Fehmarn – pildid, videod ja helifailid Wikimedia Commonsis
Läänemaa Muuseum

Läänemaa Muuseum oli muuseum Lääne maakonnas Haapsalus. Muuseumikogudes oli 1997. aasta seisuga üle 61 000 säiliku. Aastal 1921 kutsuti kokku Haapsalu Kaunistamise Selts, mis 8. aprillil 1924 otsustas moodustada komisjoni muuseumi rajamiseks. Muuseum asutati 1929. aastal. Muuseumi esimene näitus pandi üles augustis 1930 Haapsalu 650. aastapäeva pidustuste raames piiskopilinnuse vahitornis, eksponeeriti vanavara. Muuseum oli avatud ainult suviti sealsamas, sest muuseumil puudus oma maja. 1946. aastal anti muuseumi käsutusse 18. sajandist pärit Haapsalu raekoda, kus tegutseb muuseum 1950. aastast. Muuseumi koosseisu kuulusid ka Ants Laikmaa majamuuseum, Iloni Imedemaa ja Sidemuuseum. 2013. aastast on Läänemaa Muuseumi koosseisu kuulunud muuseumid sihtasutuse Haapsalu ja Läänemaa Muuseumid koosseisus. Muuseumiöö Läänemaa Muuseumis (2011) Muuseumiöö Läänemaa Muuseumis (2011) Veenpere, Asta. Läänemaa muuseum 70. Loomise rõõmud ja vaevad. Läänemaa Muuseumi toimetised. III, 1999. RT I, 10.07.2013, 59. Haapsalu raekoda SA Haapsalu ja Läänemaa Muuseumid kodulehel
Hüdromeetria

Hüdromeetria (kreeka sõnadest hydōr 'vesi' + metrein 'mõõtma') on hüdroloogia osa, mis tegeleb vooluvett iseloomustavate karakteristikute (näiteks voolukiirus, vooluhulk, sügavus) mõõtmise ja registreerimisega. Hüdromeetrilisi mõõtmisi tehakse tavaliselt hüdromeetriajaamades.
Detroiti jõgi

Detroiti jõgi on jõgi Põhja-Ameerikas. Voolab Saint Clairi järvest Erie järve, üldiselt põhjast lõunasse. Läänekaldal Detroiti linn, idakaldal Windsori linn. Kogu pikkuses riigipiir Ameerika Ühendriikide ja Kanada vahel.  Detroiti jõgi – pildid, videod ja helifailid Wikimedia Commonsis
Vaba langemine

Vaba langemine on keha liikumine maapinna suhtes raskusjõu toimel, kui kehale ei mõju muid jõude ja raskusjõu väli on ühtlik. Niisugustes tingimustes liigub keha maapinna poole ühtlaselt kiirenevalt. Vaba langemise kiirenduse ehk raskuskiirenduse g {\displaystyle g} standardväärtuseks Maa pinnal loetakse 9,80665 m/s2 (enamasti kasutatakse lühemat väärtust 9,81 m/s või 9,8 m/s). Selle kiiruse võrra kasvab langeva keha kiirus iga sekundiga. Nendel tingimustel vabalt langeva keha kiirus t {\displaystyle t} sekundi pärast v = g t {\displaystyle v=gt} . Aja t {\displaystyle t} jooksul läbib keha vahemaa y = g t 2 2 {\displaystyle y={\frac {gt^{2}}{2}}} . Vaba langemise aeg sõltub ainult raskuskiirendusest ja keha algkõrgusest h 0 {\displaystyle h_{0}} : t = 2 h 0 g {\displaystyle t={\sqrt {\frac {2h_{0}}{g}}}} . Vaba langemine ei sõltu sellest, kas keha liigub samal ajal ka horisontaalselt. Vabalt langev keha on kaaluta olekus. Nii on kaaluta olekus ka Maa ümber tiirlev tehiskaaslane, mis “kukub“ pidevalt talle mõjuva raskuskiirendusega maakera poole, kuid sobivalt valitud kiiruse tõttu eemaldub samavõrra Maast. Õhutühjas ruumis langevad kõik kehad ühesuguse kiirendusega, mis ei sõltu keha massist, materjalist ega kujust. Mingis keskkonnas (õhus, vees) langemisel mõjub kehale lisaks raskusjõule ka keskkonnatakistus ja ülaltoodud valemid ei kehti või kehtivad teatava ligikaudsusega. Õhutakistuse mõju on kõige ilmsem siis, kui langev objekt on ühteaegu võrdlemisi kerge ja samas suurte mõõtmetega (paberileht, udusulg vms). Ülesvisatud kivi aga kukub maapinna poole peaaegu vaba langemise kiirendusega.
Hobujõud

Hobujõud (tähis hj) on mittesüsteemne võimsuse mõõtühik. Hobujõudu defineeritakse kui võimsust, mida tuleb rakendada 75 kg raskuse keha (mass m = 1 kg {\displaystyle m=1\,{\text{kg}}} ) ühtlaseks vertikaalseks tõstmiseks kiirusega 1 meeter sekundis (kiirus v = 1 m/s {\displaystyle v=1\,{\text{m/s}}} ). SI-süsteemis vastab ühele hobujõule võimsus 735,49875 vatti: 1 h j = 75 k g ⋅ 9,806 65 m s 2 ⋅ 1 m s = 735,498 75 k g m 2 s 3 = 735,498 75 W . {\displaystyle 1\,{\rm {{hj}=75\,{\rm {{kg}\cdot 9{,}80665\,{\frac {\rm {m}}{\rm {s^{2}}}}\cdot 1\,{\frac {\rm {m}}{\rm {s}}}=735{,}49875\,{\frac {\rm {{kg}\,{\rm {{m}^{2}}}}}{\rm {{s}^{3}}}}=735{,}49875\,W.}}}}} Inglismaal ja USA-s on hobujõud (tähis hp sõnast horsepower) võrdne 745,7 vatiga. See väärtus põhineb ühikutel nael, jalg ja minut. SI-süsteemi kasutavates maades pole SI-väliste ühikute kasutamine soovitatav. Hobujõu kui võimsusühiku kasutuselevõtt ulatub tagasi James Wattini, kes selle ühikuga soovis kujukalt väljendada aurumasina võimsust – mitme hobuse veojõudu suudab masin asendada. Ühe tööhobuse keskmiseks kestvaks veovõimsuseks (näiteks veskikivi ringiajamisel) loeti 75 kgf·m/s.
Stsientism

Stsientism (ladina sõnast scientia 'teadus') ehk teadusfundamentalism (ka saientism) on veendumus, et loodusteaduse meetodiga saab uurida kõike – ka inimest ja ühiskonda – ning lahendada ka filosoofia ja humanitaarteaduste probleeme. Sellega võib kaasneda arvamus, et loodusteadus on maailma tunnetamises tähtsam humanitaarteadustest. Stsientismi seostatakse empirismi ja loogilise positivismiga. Tavaliselt ei kuuluta keegi end stsientistiks, küll aga kritiseeritakse teisi stsientismi kaldumise pärast – näiteks Willard Van Orman Quine'i ja loogilise positivismi pooldajaid. Meos, I., 2002. Filosoofia sõnaraamat. Tallinn, [[kirjastus Koolibri]. 288 lk
Ida-Ghatid

Ida-Ghatid (inglise keeles Eastern Ghats) on mäestik Aasias. Kulgeb Bengali lahe loodekaldal edela-kirde suunas. Kõrgus kuni 1680 meetrit.
Marchena

Marchena on saar Vaikses ookeanis, üks Galápagose saartest. Pindala 116 ruutkilomeetrit. Saar on künklik, kõrgus kuni 343 meetrit. Kuulub Ecuadorile. Saar on asustamata.